Παγωτό σοκολάτα

Το παγωτό σοκολάτα είναι παγωτό με φυσική ή τεχνητή γεύση σοκολάτας. Πρόκειται για μία από τις παλαιότερες γεύσεις παγωτού και μία από τις πιο δημοφιλείς στον κόσμο. Ενώ τις περισσότερες φορές πωλείται μόνο του, αποτελεί και τη βάση για πολλές άλλες γεύσεις παγωτού.

Οι πρώτες συνταγές παγωμένης σοκολάτας δημοσιεύτηκαν στη Νάπολη της Ιταλίας το 1693 στο βιβλίο του Αντόνιο Λατίνι Lo scalco alla moderna. Η σοκολάτα ήταν μια από τις πρώτες γεύσεις παγωτού που δημιουργήθηκαν πριν από τη βανίλια, καθώς κοινά ροφήματα όπως η ζεστή σοκολάτα, ο καφές και το τσάι ήταν τα πρώτα τρόφιμα που μετατράπηκαν σε παγωμένα επιδόρπια. Η ζεστή σοκολάτα είχε γίνει δημοφιλές ρόφημα στην Ευρώπη του 17ου αιώνα, μαζί με τον καφέ και το τσάι. Και τα τρία αυτά ροφήματα χρησιμοποιούνταν στην παρασκευή παγωμένων και μη παγωμένων γλυκών. Ο Λατίνι δημιούργησε δύο συνταγές για παγωμένα επιδόρπια με βάση το ποτό, οι οποίες περιείχαν μόνο σοκολάτα και ζάχαρη. Το 1775, ο Ιταλός γιατρός Φίλιπο Μπαλντίνι έγραψε μια πραγματεία με τίτλο , στην οποία συνιστούσε το παγωτό σοκολάτα ως θεραπεία για διάφορες παθήσεις, όπως η ουρική αρθρίτιδα και το σκορβούτο.

Το παγωτό σοκολάτα έγινε δημοφιλές στις Ηνωμένες Πολιτείες στα τέλη του 19ου αιώνα. Η πρώτη διαφήμιση παγωτού στην Αμερική έγινε στη Νέα Υόρκη στις 12 Μαΐου 1777, όταν ο Φίλιπ Λέντσι ανακοίνωσε ότι το παγωτό ήταν επίσημα διαθέσιμο «σχεδόν κάθε μέρα». Μέχρι το 1800, το παγωτό ήταν ένα σπάνιο και εξωτικό επιδόρπιο που απολάμβανε κυρίως η ελίτ. Γύρω στο 1800, δημιουργήθηκαν τα κτίρια αποθήκευσης πάγου και η παρασκευή παγωτού έγινε σύντομα βιομηχανία στην Αμερική.

 Παραγωγή 
Το παγωτό σοκολάτα παρασκευάζεται γενικά με την ανάμειξη σκόνης κακάο και αυγών, κρέμας, βανίλιας και ζάχαρης που χρησιμοποιούνται για την παρασκευή παγωτού βανίλιας. Μερικές φορές χρησιμοποιείται λικέρ σοκολάτα μαζί ή αντί για τη σκόνη κακάο για τη δημιουργία της γεύσης σοκολάτας. Η σκόνη κακάο δίνει στο παγωτό σοκολάτα το καφέ του χρώμα και είναι ασυνήθιστο να προστίθενται άλλοι χρωματισμοί. Όποιο είδος σοκολάτας και να χρησιμοποιηθεί στο παγωτό, το ποσοστό σοκολάτας δεν θα πρέπει να είναι λιγότερο από το 5% του βάρους του παγωτού. Επίσης, το παγωτό θα πρέπει να έχει ομοιόμορφο καφέ σκούρο χρώμα, έντονο άρωμα, ικανοποιητική διαλυτότητα (χωρίς την παρουσία σβόλων) και pH περίπου 7, ενώ δεν πρέπει να περιέχει οποιοδήποτε ξένω σώμα.

Η θερμιδική αξία του παγωτού σοκολάτα ποικίλει από 49 – 280 kcal ανά 100 γραμμάρια. Ένα κύπελλο παγωτό συνηθισμένου μεγέθους περιέχει 318 θερµίδες και 9 γραμμάρια λιπαρά.

Ο Codex Alimentarius, ένα διεθνές σύνολο προτύπων για τα τρόφιμα, δηλώνει ότι η γεύση στο παγωτό σοκολάτας πρέπει να προέρχεται από μη λιπαρά στερεά κακάου που πρέπει να αποτελούν τουλάχιστον το 2,0-2,5% του βάρους του μείγματος. Ο Κώδικας Ομοσπονδιακών Κανονισμών των ΗΠΑ "επιτρέπει μειώσεις της περιεκτικότητας σε λιπαρά γάλακτος και ολικά στερεά γάλακτος κατά 2,5 φορές το βάρος των στερεών του κακάου", προκειμένου να επιτραπεί η χρήση πρόσθετων γλυκαντικών.

Η ελάχιστη περιεκτικότητα του παγωτού σοκολάτα σε λιπαρά τόσο στον Καναδά όσο και στις Ηνωμένες Πολιτείες είναι 8%, ανεξάρτητα από την ποσότητα γλυκαντικού στη συνταγή.

 Διαθεσιμότητα 
μικρογραφία| Τρεις μπάλες παγωτό σοκολάτα
Το παγωτό σοκολάτα πωλείται σε εστιατόρια, καφετέριες, καντίνες, σούπερ μάρκετ και παντοπωλεία. Τα παγωτατζίδικα ειδικεύονται στην πώληση παγωτού. Η σοκολάτα είναι μία από τις πέντε πιο δημοφιλείς γεύσεις παγωτού στις Ηνωμένες Πολιτείες και μέχρι το 2013 ήταν δεύτερη μετά τη βανίλια.

 Άλλες γεύσεις και χρήσεις 
Το παγωτό σοκολάτα χρησιμοποιείται στη δημιουργία άλλων γεύσεων παγωτού. Κάποιες από αυτές περιέχουν σταγόνες σοκολάτας αναμεμειγμένες με το παγωτό, όπως, για παράδειγμα, το (απλό) παγωτό με κομματάκια σοκολάτας.

Το παγωτό σοκολάτα μπορεί να προστεθεί σε παρασκευάσματα όπως τούρτες, κρέπες, τάρτες, καπ κέικ, σου, ή ως γαρνιτούρα σε άλλα γλυκά, όπως κέικ, βάφλες ή πίτες. Τέλος, μπάλες παγωτό σοκολάτα μπορούν να προστεθούν στον καφέ, σε μίλκσεϊκ ή σε άλλα ροφήματα.

 Παραπομπές 

 Περαιτέρω ανάγνωση 

 The International Confectioner (1914). "Cocoa in Ice Cream". International Confectioner Incorporated. Volume 23. p. 52.
Κατηγορία:Σοκολατένια επιδόρπια
Κατηγορία:Σοκολάτα
Κατηγορία:Παγωτό